મુંબઇ પોલીસ તેમજ એફબીઆઇથી બચવા સાગર યુરોપ, રશિયા, બેંગકોક, દુબઇ જેવા દેશમાં નાસતો ફરતો હતો. ગઇ કાલે સાગરની દુબઇ પોલીસે ધરપકડ કરીને તેને ભારતમાં ડીપોર્ટ કર્યો હતો. વહેલી સવારે સાગરને મુંબઇ લવાતાં થાણે ક્રાઇમ બ્રાંચે તેની ધરપકડ કરી છે. થાણે ક્રાઇમ બ્રાંચના યુનિટ ૧ના પોલીસ ઇન્સ્પેક્ટર નીતિન ઠાકરેએ જણાવ્યું છે કે આજે વહેલી સવારે તેની મુંબઇ એરપોર્ટ પરથી ધરપકડ કરી છે તેની પૂછપરછમાં ઘણા ખુલાસા થાય તેવી શક્યતાઓ છે ત્યારે તેની બહેન રીમા ઠાકર ક્યાં છે તે મુદ્દે પણ તપાસ કરવામાં આવશે.